Document ID: /roh_data/filtered/fineweb-2-filterrobots_roh.jsonl.gz/40344

Ils trais musicists svizzers chaminan gia dapi blers onns musicalmain sper las sendas usitadas da la musica populara tradiziunala. Il trio Andreas Gabriel, Markus Flückiger e Pirmin Huber ha «revoluziunà» en in tschert senn la musica populara svizra. Gist perquai ch'els domineschan il repertori tradiziunal, pon els schlargiar quel cun improvisaziuns e sa muventan cun facilitad tranter tradiziun e musica populara contemporana. La furmaziun da violina, orgelin e cuntrabass sa basa sin ina musica da saut enturn 1900 en il Muotathal, chantun Sviz.
La registraziun è in concert live dal «Alpentönefestival» da l'avust 2021 or dal Teater Uri ad Altdorf.